4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 204 της 30 Μαρτ./11 Απρ. 1961 (ΦΕΚ Α΄  59) Περί τροποποιήσεως του υπ’ αριθ. 704/4/18.10.60 Β.Δ/τος «περί καθορισμού περιφερειών Επιθεωρήσεως Τελωνείων και κατανομής θέσεων Επιθεωρητών Τελωνείων». Έχοντες υπ’ όψιν: 1)την παρ. 1 του άρθρ. 18 του Ν.Δ. 1264/1942 «περί τροποποιήσεως και συμπληρώσεως των διατάξεων περί Οικονομικής Επιθεωρήσεως», 2)το υπ’ αριθ. 704/4/18.10.60 Β.Δ/μα (ΦΕΚ 173 Α΄ 1960) «περί καθορισμού περιφερειών, Επιθεωρήσεως Τελωνείων και κατανομής θέσεων Επιθεωρητών Τελωνείων», προτάσει του επί των Οικονομικών Υπουργού και μετά γνώμην υπ’ αριθ. 150/22.2.1961 του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Εις την περιφέρειαν Επιθεωρήσεως Τελωνείων Αθηνών υπάγεται και η Διεύθυνσις Τελων. Ελέγχου. 2.Αι κάτωθι Τελωνειακαί Αρχαί, υπαγόμεναι μέχρι τούδε εις την περιφέρειαν Επιθεωρήσεως Τελωνείων Νήσων Αιγαίου και Κυκλάδων, υπάγονται εφεξής εις την περιφέρειαν Επιθεωρήσεως Τελωνείων Πειραιώς: Δ/νσις Τελωνείου Σύρου και Τελωνεία Σάμου, Καρλοβασίου, Πυθαγορείου, Αγίου Κηρύκου, Άνδρου, Θήρας, Μήλου, Νάξου και Πάρου μετά των υποδεεστέρων αυτών Αρχών. 3.Μετονομάζεται η περιφέρεια Επιθεωρήσεως Τελωνείων Νήσων Αιγαίου και Κυκλάδων εις περιφέρειαν Επιθεωρήσεως Τελωνείων Νήσων Αιγαίου. Άρθρ.2.-Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεώς του δια της Εφημερίδος της Κυβερνήσεως. - 177 30.Α.μ.4 Επιθεώρηση Τελωνείων 